《题侯家鹧鸪》
清代·方贞观

谁将越鸟到京华，一入侯门闭笼笯。道是珍奇翻累汝，可能流浪便为家？

魂依苦竹岭头月，梦落黄陵庙里花。未免输他秦吉了，却安饮啄在天涯。

作者简介：（1679—1747）清安徽桐城人，字贞观，以字行，一字履安，号南堂。方世举从弟。诸生。乾隆初举鸿博，不就。少时以《南山集》案牵累，隶旗籍，后放归。刻意为诗，诗格清醇。有《南堂诗钞》。